ফ্ল্যাশ মব
ফ্ল্যাশ মব (ইংরেজি: flash mob বা flashmob) হচ্ছে একদল মানুষ, যারা হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। বিনোদন দেওয়া, ব্যাঙ্গ করা এবং শৈল্পিক কলা প্রদর্শন সাধারনত ফ্ল্যাশ মবের উদ্দেশ্য হয়ে থাকে। টেলিযোগাযোগ, সামাজিক যোগাযোগ মাধ্যম ও ভাইরাল ইমেইল ব্যবহার করে ফ্ল্যাশ মব আয়োজন ও প্রচার করা হয়। ফ্ল্যাশ মব শব্দটি, যা ২০০৩ সালে উদ্ভাবিত, সাধারনত কোন রাজনৈতিক উদ্দেশ্য, বাণিজ্যিক বিজ্ঞাপন প্রচার, প্রচারের জন্য স্টান্ট, ব্যক্তিক সম্পর্ক উন্নয়নের মত ঘটনা বা উদ্দেশ্যের জন্য প্রযোজ্য নয়। বরং এক্ষেত্রে তখন সেটিকে স্মার্ট মব বলা যায়। এই ক্ষেত্রে সামাজিক কর্মকান্ডের জন্য একটি পরিকল্পিত উদ্দেশ্যের প্রশ্নে, স্মার্ট মব শব্দ প্রায়ই ফ্ল্যাশ মবের পরিবর্তে প্রয়োগ করা হয়।